- Hindi News
- Local
- Mp
- Ratlam
- फोन लगा सराफा व्यापारी से कहा मां की तबीयत खराब है, गांव जा रहा हूं, नहीं लौटा बंगाली कारीगर
फोन लगा सराफा व्यापारी से कहा- मां की तबीयत खराब है, गांव जा रहा हूं, नहीं लौटा बंगाली कारीगर
चांदनी चौक के आभूषण व्यापारी के यहां काम करने वाला बंगाली कारीगर करीब सवा लाख रुपए कीमत का 48 ग्राम सोना ले भागा। उसने दीपावली से पहले गहने बनाने के लिए सोना दिया था।
आभूषण व्यापारी गोपाल सोनी ने बताया बंगाली कारीगर 25 वर्षीय अजय उर्फ लाभ कुमार दलाई पश्चिम बंगाल के पश्चिमी दासपुर जिले के बड़ा सिमलिया गांव का रहने वाला है। 2008 से दुकान पर काम करता था और अशोक नगर में किराए के कमरे में रहता था। 2011 में वेरीफिकेशन के लिए वोटर आईडी और अन्य जानकारी माणकचौक थाने पर दी थी। आभूषण बनाने के लिए दीपावली से पहले अजय को 48 ग्राम सोना दिया। 15 नवंबर को सुबह 5.30 बजे अजय ने फोन करके बताया गांव में मां की तबीयत ज्यादा खराब है इसलिए वह जा रहा है। 8 दिन बाद लौट आएगा। व्यापारी सोनी ने बताया एक महीने तक इंतजार के बाद मोबाइल पर संपर्क किया तो उसने फोन नहीं उठाया। उसके दोस्तों से फोन लगवाया तो गाली-गलौज कर फोन काट दिया। व्यापारी सोनी ने बताया दीनदयाल नगर थाने में मौखिक जानकारी दी है। अजय की तलाश के लिए रतलाम में रहने वाले उसके रिश्तेदारों की तलाश की तो पता चला उसका साला भी एक व्यापारी का सोना लेकर भाग चुका है।
tgl_Latn eng_Latn eng_Latn tuk_Latn hin_Deva hin_Deva hin_Deva hin_Deva